Vjatšeslav Leedo

Vjatšeslav Leedo (sündinud 21. mail 1952) on eesti ärimees.

Ta oli Saaremaa Laevakompanii omanik ja tegutseb ka kinnisvaraäris. Talle kuulub AS Holostovi Kinnisvara kaudu Saare Finants AS. Saare Finants ASile kuulub Compakt Kinnisvara ja Saare Erek AS. Leedole kuuluvad ka turismifirma Wris, Saaremaa raadiojaam Kadi, OÜ Mändjala Motell ja AS Mõntu Sadam.

2005. aastal hinnati tema varade suuruseks 110 miljonit krooni (7 miljonit eurot), 2006. aastal 180,26 miljonit krooni  ja 2007. aastal 461 miljonit krooni (29,5 miljonit eurot)http://ap3.ee/Default2.aspx?PaperArticle=1&code=3778/uud_uudidx_377803.

 Kohtuasjad 

 Vjatšeslav Leedo on käinud kohut uudisteportaali Delfi vastu seal avaldatud solvavate ja väärikust riivavate kommentaaride avaldamise tõttu. Uudisteportaal Delfi avaldas 24. jaanuaril 2006 artikli "SLK lõhkus plaanitava jäätrassi", mille juurde kirjutati 185 kommentaari, millest 20 pidas Leedo solvavaks. 27. juunil 2008 rahuldas Harju maakohus Vjatšeslav Leedo hagi AS Delfi vastu ja mõistis Leedole tekitatud mittevaralise kahju hüvitamiseks 5000 krooni. Kohus rahuldas Vjatšeslav Leedo hagi Delfi vastu 16. juunil 2015 jättis Euroopa inimõiguste kohtu suurkogu rahuldamata Delfi kaebuse netikommentaaride vaidluses Eesti riigiga.Delfi kaotas netikommentaaride kohtusaaga lõplikult ERR 16. juuni 2015
 2024. aasta lõpus mõisteti Leedo Pärnu maakohtus kaheks aastaks ja kuueks kuuks tingimisi vangi (koos Tõnis Rihvki ja Lennart Viikmaaga) seoses Saaremaa Laevakompanii maksejõuetuse põhjustamisega. Süüdistuse järgi viidi Saaremaa Laevakompaniist 2016. aasta alguses välja mitu miljonit eurot, kui ettevõte omandas sisuliselt väärtusetud Leedo teise firma Holostovi Kinnisvarahaldus aktsiad. Tehinguga maksti 5 miljonit eurot aktsiate eest, mille tegelik hind oli ligi miljon eurot. Saaremaa Laevakompanii läks 2018. aastal pankrotti, kuna Leedole kuuluv Holostovi Kinnisvarahaldus esitas Saaremaa Laevakompanii vastu pankrotiavalduse koos 19 miljoni euro suuruse garantiikirjaga, mis tegi Holostovist tugevaima võlausaldaja.
 2025. aasta oktoobris jättis Tallinna ringkonnakohus kaitsjate apellatsioonid rahuldamata, kuid muutis süüdistatavatele mõistetud karistusi – Leedo, Rihvk ja Viikmaa said kohe ärakandmiseks kaks kuud vangistust koos tingimisi karistusega ning AS-ile Holostovi Kinnisvarahaldus mõisteti 250 000-eurone rahaline karistus."Ringkonnakohus: Vjatšeslav Leedo peab kaks kuud vangis istuma" Delfi, 24. oktoober 2025 Ettevõtte endine juhatuse liige Grete Kundrats jäi süüdi dokumendi võltsimises ja Saaremaa Laevakompanii maksejõuetusele kaasaaitamises ning peab tingimisi ära kandma veidi üle aasta kestva vangistuse.

 Tunnustus 
2005 Saare maavalitsuse teeneteplaat
2012 aasta kultuurisõber
2013 Kuressaare linna teenetemärk

 Viited 

 Välislingid 
 "Vjatšeslav Leedo: ükski inimlik nõrkus pole mulle võõras" Eesti Päevaleht, 6. august 2016

Kategooria:Eesti ettevõtjad
Kategooria:Sündinud 1952